Translate the text from Welsh to English.



 
Gyda disgwyl i arian yr UE ddod i ben ddiwedd y flwyddyn hon, y 'Fframwaith ar gyfer Buddsoddi Rhanbarthol yng Nghymru’ yw ein strategaeth newydd ar gyfer sicrhau ffyniant ledled y wlad ac economi fwy cynhwysol, gyda mwy o rôl i'n rhanbarthau wrth benderfynu sut y caiff arian ei wario.


Er mwyn i’r Fframwaith hwn gael ei gyflawni, meddai Jeremy Miles y Gweinidog Pontio Ewropeaidd, bydd angen i Lywodraeth y Deyrnas Unedig gadw'r addewidion a wnaeth i bobl Cymru, sef na fyddwn yn colli ceiniog o fuddsoddiad a bod rhaid parchu’r setliad datganoli.


Ers Refferendwm yr UE yn 2016, mae Llywodraeth Cymru wedi gwrando ar farn cannoedd o sefydliadau o bob cwr o Gymru ar sut y dylid buddsoddi arian newydd yn lle cyllid yr UE, gan gynnwys ymgynghoriad cyhoeddus yn gynharach eleni.


Cynhyrchwyd y Fframwaith newydd mewn partneriaeth ag awdurdodau lleol, y sector preifat, y byd ymchwil a'r byd academaidd, a'r trydydd sector, ac mae hefyd wedi cael cefnogaeth yr OECD.


Mae gan y Fframwaith bedair blaenoriaeth gyffredinol ar gyfer buddsoddi, sef:


* Busnesau cynhyrchiol a chystadleuol
* Lleihau’r ffactorau sy’n arwain at anghydraddoldeb o ran incwm
* Cefnogi'r broses o newid i economi ddi\-garbon
* Cymunedau iachach, tecach a mwy cynaliadwy.


Dywedodd y Gweinidog Pontio Ewropeaidd, Jeremy Miles fod y Fframwaith yn brawf o’r dull gweithredu Gwnaed yng Nghymru ac anogodd Lywodraeth y DU i anrhydeddu ei hymrwymiad i roi arian yn lle cronfeydd yr UE a chaniatáu i Lywodraeth Cymru gadw ymreolaeth ddatganoledig wrth ddatblygu a chyflawni trefniadau olynol, fel y gellir ailddechrau gwneud buddsoddiadau newydd yng Nghymru ddechrau'r flwyddyn nesaf.  

   

Dywedodd Jeremy Miles:



> "Mae'n bleser gen i gyhoeddi bod Cymru bellach yn barod i ailgychwyn rhaglen o fuddsoddi rhanbarthol. Rydyn ni yn y sefyllfa hon oherwydd ein bod ni wedi gweithio'n galed gyda'n partneriaid yng Nghymru i ddatblygu dull gweithredu sy'n diwallu anghenion lleol yn ogystal â chynyddu ffyniant a mynd i'r afael ag anghydraddoldebau ledled ein gwlad.
> 
> 
> "Rwy'n hynod o ddiolchgar i bawb sydd wedi cymryd rhan am eu hymroddiad, eu brwdfrydedd a’u harbenigedd wrth drafod gyda ni. Gyda'n gilydd, rydyn ni wedi cynnig ateb a Wnaed yng Nghymru i her sylweddol.
> 
> 
> "Yn ystod y flwyddyn ddiwethaf, fel gwledydd eraill ledled y byd, mae ein heconomi, ein pobl a'n cymunedau wedi cael eu taro'n galed gan y pandemig Covid. Mae gan y Fframwaith hwn rôl hollbwysig i'w chwarae yn ein hadferiad, yn enwedig o ran sut rydyn ni’n mynd i'r afael ag anghydraddoldebau ac yn hyrwyddo llesiant.
> 
> 
> "Mae'r oedi a'r diffyg eglurder gan Lywodraeth y Deyrnas Unedig ar y Gronfa Ffyniant Gyffredin, ac yn enwedig Bil y Farchnad Fewnol, wedi bygwth y blynyddoedd o waith caled a fuddsoddwyd i ddatblygu'r trefniadau newydd hyn ar gyfer Cymru. Mae'n bryd iddyn nhw gamu ymlaen hefyd, a chyflawni eu haddewid hir\-ddisgwyliedig am gyllid, fel y gallwn ni ddarparu buddsoddiadau newydd yn gynnar y flwyddyn nesaf."







Translation:


 
With EU funds set to tail off at the end of this year, the new ‘Framework for Regional Investment for Wales’ is our strategy for achieving prosperity across the nation and a more inclusive economy, with a greater role for our regions in how funds are spent.


Jeremy Miles, Minister for European Transition, said that in order to deliver this framework, the UK government must keep the promises they made to the people of Wales, that we will not lose a penny of investment, and that the devolution settlement must be respected.


Since the EU Referendum in 2016, the Welsh Government has listened to the views of hundreds of organisations across Wales on how replacement EU funds should be invested, including a public consultation earlier this year.


The new framework has been produced in partnership with local authorities, the private sector, research and academia, and the third sector, and has also received the backing of the OECD. 


The framework has 4 broad priorities for investment. They are:


* More productive and competitive businesses
* Reducing the factors that lead to economic inequality
* Supporting the transition to a zero\-carbon economy
* Healthier, fairer, more sustainable communities


Minister for European Transition Jeremy Miles said the framework was a testament to a true 'Made in Wales' approach and urged the UK government to honour its commitment to replace EU funds and for the Welsh Government to retain the devolved autonomy in the development and delivery of successor arrangements so that new investments can re\-start in Wales early next year.


Jeremy Miles said:



> “I am delighted to announce that Wales is now ready to re\-start a programme of regional investment. We’re in this position because we have worked hard with our partners in Wales to develop an approach that meets local needs as well as increasing prosperity and tackling inequalities across our nation.
> 
> 
> “I am extremely grateful to everyone involved for the commitment, enthusiasm, and expertise with which they have engaged with us on this. Together we have come up with a 'Made in Wales' solution to a significant challenge.
> 
> 
> “In the past year, like other countries around the world, our economy, people and communities have also been hit hard by the Covid pandemic. This Framework has a crucial role to play in how we recover, particularly in terms of how we tackle inequalities and promote wellbeing.
> 
> 
> “The delays and lack of clarity from the UK government on the Shared Prosperity Fund, and particularly the Internal Market Bill, have threatened the years of hard work invested in developing these new arrangements for Wales. It’s time they stepped up too, and deliver on their long\-promised funding, so that we can deliver new investments early next year.”